******

**Ny firmware og app til mobilt I/O-system**

Det kompakte TC Mobile I/O X200 mobilbaserede I/O-system fra Phoenix Contact, som er særligt optimeret til alarmerings- og koblingsopgaver, fås nu med en gratis app til Android og iOS . Denne app gør det muligt for brugeren at tænde/slukke udendørslamper eller pumper ved at trykke på en knap – hermed spares tid.

Den tilbyder også en forbedret brugeroplevelse ved at eliminere behovet for at skrive tekstbeskeder. Manuelle eller periodiske statusopdateringer giver yderligere overblik over kommunikationsomkostningerne. Alarmer sendes ligesom tidligere som tekstbesked eller e-mail, så alarmen er til rådighed selv uden internetforbindelse.

Den senest frigivne firmware 2.0 tillader aktivering af I/O-systemets output via et telefonopkald uden at generere flere omkostninger. I dette tilfælde opfanger enheden det indkommende opkald uden at besvare det. De analoge indgange kan også skaleres og udstyres med en enhed. Enheden konverterer automatisk det målte sensorsignal til en faktisk målt variabel. Der er også tilføjet flere tekstkommandoer for at fjerne behovet for konfiguration i marken. Disse kommandoer kan bruges til at genstarte enheden og udløse manuel tidskorrektion. Derudover kan de analoge grænseværdier justeres dynamisk.

For yderligere information kontakt Product Manager Per Andersen, pandersen@phoenixcontact.dk eller vores kundeservice på telefon 36 77 44 11.